Ehdotus: Euroopan parlamentin ja neuvoston asetus lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta siirtymäkauden pidentämisen osalta {KOM(2007) 578 lopullinen} /* KOM/2007/0572 lopull. - COD 2007/0202 */





[pic] | EUROOPAN YHTEISÖJEN KOMISSIO | Bryssel 8.10.2007 KOM(2007) 572 lopullinen 2007/0202 (COD) Ehdotus: EUROOPAN PARLAMENTIN JA NEUVOSTON ASETUS lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta siirtymäkauden pidentämisen osalta (komission esittämä) {KOM(2007) 578 lopullinen} PERUSTELUT ( Taustaa Euroopan parlamentin ja neuvoston asetuksessa (EY) N:o 998/2003 yhdenmukaistetaan säännöt, joita sovelletaan lemmikkieläinten muihin kuin kaupallisiin kuljetuksiin jäsenvaltioista toiseen tai kolmansista maista yhteisöön tuomisen tai uudelleentuomisen jälkeen. Asetus julkaistiin 13. kesäkuuta 2003, se tuli voimaan 3. heinäkuuta 2003 ja se koskee omistajien mukana kulkevia lemmikkieläimiä. Asetuksessa otettiin muun muassa käyttöön lemmikkieläimiä koskeva todistus jäsenvaltiosta toiseen tapahtuvia kissojen, koirien ja hillereiden kuljetuksia varten, jolla osoitetaan, että eläin on rokotettu raivotautia vastaan. Tämä on ainoa lemmikkieläimiä koskeva vaatimus, jota sovelletaan kaikkiin jäsenvaltioihin matkustettaessa. Asetuksessa säädetään kuitenkin erityisistä poikkeusedellytyksistä, joita sovelletaan lemmikkieläinten kuljetuksiin tiettyihin jäsenvaltioihin viiden vuoden siirtymäkautena, joka alkaa asetuksen voimaantulopäivästä ja kestää 3. heinäkuuta 2008 asti. Poikkeuksia olisi tarkasteltava uudelleen siirtymäkauden jälkeen niiden kokemusten perusteella, joita jäsenvaltiot ovat saaneet asetuksen 6, 8 ja 16 artiklan täytäntöönpanosta, ottaen huomioon Euroopan elintarviketurvallisuusviranomaisen (EFSA) lausunto. Komissiota on pyydetty tätä varten asetuksen 23 artiklan mukaisesti antamaan Euroopan parlamentille ja neuvostolle ennen 1. helmikuuta 2007 kertomus serologisen kokeen säilyttämistarpeesta sekä aiheelliset ehdotukset siirtymäkauden jälkeen sovellettavasta järjestelystä. ( Ongelmien kartoittaminen Koska tieteellinen arviointi on kestänyt arvioitua pidempään, komission kertomusta on lykätty. Jotta kertomuksen päätelmät voidaan ottaa riittävällä tavalla huomioon, on aiheellista pidentää edellä tarkoitettua siirtymäkautta. ( Ehdotuksen tavoite Tämän komission ehdotuksen tavoitteena on pidentää siirtymäkautta ja muuttaa asetusta (EY) N:o 998/2003 vastaavasti. Tämä komission ehdotus liittyy lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun Euroopan parlamentin ja neuvoston asetuksen (EY) N:o 998/2003 23 artiklassa tarkoitettuun komission kertomukseen. 2007/0202 (COD) Ehdotus: EUROOPAN PARLAMENTIN JA NEUVOSTON ASETUS lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta siirtymäkauden pidentämisen osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 37 artiklan ja 152 artiklan 4 kohdan b alakohdan, ottavat huomioon komission ehdotuksen[1], ottavat huomioon Euroopan talous- ja sosiaalikomitean lausunnon[2], ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä[3] sekä katsovat seuraavaa: 1. Lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 998/2003[4] säädetään lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja tällaisia kuljetuksia koskeviin tarkastuksiin sovellettavista määräyksistä. 2. Asetuksen (EY) N:o 998/2003 6 artiklassa säädetään lisäksi, että mainitun asetuksen voimaantulosta alkavana viiden vuoden siirtymäkautena Irlannin, Maltan, Ruotsin ja Yhdistyneen kuningaskunnan alueille tuotaviin lemmikkikissoihin ja -koiriin sovelletaan erityisvaatimuksia ottaen huomioon näissä jäsenvaltioissa esiintyvä erityinen raivotautitilanne. 3. Asetuksen (EY) N:o 998/2003 16 artiklassa säädetään, että jäsenvaltiot, joilla on tämän asetuksen voimaantulopäivänä voimassa olevia erityismääräyksiä rakkulamatotaudin ja puutiaisen valvomiseksi, voivat tämän asetuksen voimaantulosta lukien viiden vuoden siirtymäkauden ajan edellyttää kyseisten vaatimusten noudattamista alueelleen tuotavien lemmikkieläinten suhteen. Irlanti, Malta, Ruotsi Suomi ja Yhdistynyt kuningaskunta soveltavat rakkulamatotautia koskevia erityisiä maahantulomääräyksiä. Irlanti, Malta ja Yhdistynyt kuningaskunta edellyttävät, että lemmikkikoirat ja -kissat ovat saaneet lisälääkityksen puutiaista vastaan, mistä on oltava osoitus eläintodistuksessa. 4. Asetuksen (EY) N:o 998/2003 6 ja 16 artiklassa säädettyjen siirtymäkauden järjestelyjen voimassaolo päättyy 3 päivänä heinäkuuta 2008. Mainitun asetuksen 23 artiklassa säädetään, että siirtymäkauden järjestelyjä olisi tarkasteltava uudelleen ennen siirtymäkauden päättymistä. 5. Komissiota on pyydetty tätä varten asetuksen (EY) N:o 998/2003 23 artiklan nojalla antamaan Euroopan parlamentille ja neuvostolle ennen 1 päivää helmikuuta 2007 kertomus serologisen kokeen säilyttämistarpeesta sekä asianmukaiset ehdotukset kyseisen asetuksen 6, 8 ja 16 artiklassa säädetyn siirtymäkauden jälkeen sovellettavasta järjestelystä. Kertomus olisi laadittava tähän mennessä saadun kokemuksen ja Euroopan elintarviketurvallisuusviranomaisen (EFSA) tieteelliseen lausuntoon perustuvan riskianalyysin perusteella. 6. EFSA antoi komission pyynnöstä tieteellisen lausunnon, jotta komissio voi ehdottaa aiheellisia ja tieteelliseen tietoon perustuvia muutoksia asetukseen (EY) N:o 998/2003. Lisäksi komission oli otettava huomioon kyseisen asetuksen 6, 8 ja 16 artiklan täytäntöönpanosta saatujen kokemusten perusteella laaditut jäsenvaltioiden raportit. 7. Koska tieteellinen arviointi on kuitenkin kestänyt arvioitua pidempään, komission kertomusta on lykätty. Jotta kertomuksen päätelmät voidaan ottaa riittävällä tavalla huomioon, on aiheellista pidentää siirtymäkauden järjestelyjen voimassaoloa. 8. Sen vuoksi asetusta (EY) N:o 998/2003 olisi muutettava, OVAT ANTANEET TÄMÄN ASETUKSEN: 1 artikla Muutetaan asetus (EY) N:o 998/2003 seuraavasti: (1) Korvataan 6 artiklan 1 kohdan johdantolause seuraavasti: ”Liitteessä I olevassa A osassa tarkoitettujen lemmikkieläinten tuontiin Irlantiin, Maltaan, Ruotsiin ja Yhdistyneeseen kuningaskuntaan sovelletaan 31 päivään elokuuta 2009 asti seuraavia vaatimuksia:” (2) Korvataan 16 artiklan ensimmäinen kohta seuraavasti: ”Irlanti, Malta, Ruotsi, Suomi ja Yhdistynyt kuningaskunta voivat rakkulamatotaudin sekä Irlanti ja Yhdistynyt kuningaskunta puutiaisen osalta edellyttää 31 päivään elokuuta 2009 asti alueelleen tuotavien lemmikkieläinten osalta tämän asetuksen voimaantulopäivänä voimassa olevien erityismääräysten noudattamista.” (3) Korvataan 23 artiklassa päivämäärä ”1 päivästä tammikuuta 2008” päivämäärällä ”1 päivästä syyskuuta 2009”. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C [...], [...], s. [...]. [2] EUVL C [...], [...], s. [...]. [3] EYVL C 325, 24.12.2002, s. 133. [4] EUVL L 146, 13.6.2003, s. 1, asetus sellaisena kuin se on viimeksi muutettuna komission asetuksella (EY) N:o 245/2007 (EUVL L 73, 13.3.2007, s. 9).